Kesatuan Astronomi Antarabangsa

Kesatuan Astronomi Antarabangsa (, disingkatkan kepada IAU, , disingkatkan kepada UAI) adalah satu kesatuan yang terdiri daripada ahli astronomi profesional yang mempunyai ijazah Ph.D. dan ke atas, bergiat di dalam penyelidikan dan pendidikan profesional di dalam bidang astronomi.Tentang IAU Ia diiktiraf di peringkat antarabangsa oleh ahli-ahli astronomi/falak sebagai satu badan astronomi rasmi yang berwibawa untuk menamakan bintang-bintang, planet-planet, asteroid-asteroid, dan jasad-jasad cakrawala dan fenomena-fenomena berkaitan. Ia juga merupakan ahli kepada Majlis Sains Antarabangsa (ICSU). 

Kumpulan-kumpulan kerja termasuklah Kumpulan Kerja Untuk Tatanama Sistem Planet (WGPSN), yang mengekalkan Persetujuan Penamaan Astronomi dan tatanama planet bagi jasad-jasad planet. IAU juga bertanggungjawab kepada sistem Telegram Astronomi yang dihasilkan dan diagih-agihkan bagi pihaknya oleh Pusat Biro Telegram Astronomi. Pusat Planet Minor (MPC), satu cara pembersihan bagi semua jasad bukan planet atau bukan jasad bukan bulan di dalam sistem solar, juga beroperasi di bawah IAU. 

 Latar belakang 
Pertubuhan ini didirikan pada 1919,sebagai penggabungan sejumlah projek internasional termasuk Carte du Ciel, Persatuan Matahari dan Biro Waktu Antarabangsa (Bureau International de l'Heure); ia pada mulanya dianggotai oleh Amerika Syarikat, Belgium, Jepun, Kanada, Perancis, United Kingdom dan Yunani, sebelum disusuli oleh Itali dan Mexico.

 Keanggotaan 
Pertubuhan ini termasuk sebanyak 12,664 ahli individu dari 96 buah negara anggota seluruh dunia;Seperti pada 1 Februari 2017, IAU.org 83% daripada merupakan lelaki manakala 17% yang selebihnya perempuan.

Ia turut dianggotai 79 ahli peringkat kebangsaan yakni masyarakat pakar astronomi mewakili hubungan negara masing-masing dengan IAU, termasuk Akademi Sains Australia, Pertubuhan Astronomi China, Akademi Sains Perancis, Akademi Sains Negara India, Akademi Negara Amerika Syarikat, Yayasan Penyelidikan Negara Afrika Selatan, Majlis Penyelidikan Teknikal dan Saintifik Negara Argentina, KACST (Saudi Arabia), Majlis Balai Cerap Jerman, Pertubuhan Astronomi Diraja di United Kingdom, Pertubuhan Astronomi Diraja New Zealand, Akademi Sains Diraja Sweden, Akademi Sains Rusia dan Majlis Sains Jepun antara lainnya.

Perhimpunan Am merupakan badan mentadbir pertubuhan ini yang dianggotai semua ahli; ia menentukan dasar-dasar serta mengesahkan statut dan undang-undang kecil pertubuhan ini serta melantik beberapa jawatankuasa berkaitan.

 Kepimpinan 
Senarai presiden (berdasarkan sumber yang ada):
 (1919–1922)  Benjamin Baillaud
 (1922–1925)  William Wallace Campbell
 (1925–1928)  Willem de Sitter
 (1928–1932)  Frank Watson Dyson
 (1932–1935)  Frank Schlesinger
 (1935–1938)  Ernest Esclangon
 (1938–1944)  Arthur Eddington
 (1944–1948)  Harold Spencer Jones
 (1948–1952)  Bertil Lindblad
 (1952–1955)  Otto Struve
 (1955–1958)  André-Louis Danjon  (1958–1961)  Jan Oort
 (1961–1964)  Victor Ambartsumian
 (1964–1967)  Pol Swings
 (1967–1970)  Otto Heckmann
 (1970–1973)  Bengt Strömgren
 (1973–1976)  Leo Goldberg
 (1976–1979)  Adriaan Blaauw
 (1979–1982)  Vainu Bappu
 (1982–1985)  Robert Hanbury Brown
 (1985–1988)  Jorge Sahade
 (1988–1991)  Yoshihide Kozai  (1991–1994)  Aleksandr Boyarchuk
 (1994–1997)  Lodewijk Woltjer
 (1997–2000)  Robert Kraft
 (2000–2003)  Franco Pacini
 (2003–2006)  Ronald Ekers
 (2006–2009)  Catherine Cesarsky
 (2009–2012)  Robert Williams
 (2012–2015)  Norio Kaifu
 (2015–2018)  Silvia Torres-Peimbert
 (2018–2021)  Ewine van Dishoeck
 (2021–2024)  Debra Elmegreen

 Lihat juga 
 Pentakrifan semula maksud planet 2006

 Rujukan 
 Statut IAU, VII: Perhimpunan Agung, ss. 13-15

 Pautan luar 


Kategori:Pengasasan 1919
Kategori:Pertubuhan piawai
Kategori:Pertubuhan astronomi
Kategori:Debat planet IAU
Kategori:Pertubuhan sains